अपने साम्राज्य की सुरक्षा तथा पश्चिमोत्तर की ओर एक वैज्ञानिक सीमा की समस्या ने अंग्रेजों को अफगानों से संबंध बनाने अथवा संघर्ष करने पर बाध्य कर दिया। 19वीं शताब्दी के प्रारंभिक वर्षों में फारस (ईरान) में रूस का प्रभाव बढ़ने से ब्रिटिश प्रभाव में कमी आ गयी तथा अंग्रेजों की फरात नदी के रास्ते भारत से एक नया जल मार्ग स्थापित करने की योजना असफल हो गयी। विशेषरूप से तुरकोमनचाई की संधि (1928 ई.) के पश्चात रूस के प्रभाव से अंग्रेज घबरा गये। इंग्लैंड में विशेषज्ञों ने भारत संकट में है का नारा लगाया। इसके तुरंत बाद भारत की ओर से एक वैज्ञानिक सीमा की खोज प्रारंभ हो गयी। उत्तर-पश्चिमी दर्रे भारत के द्वार की चाबी थे। अतः यह सोचा गया कि अफगानिस्तान को मित्र राजा के अधीन होना चाहिए।